Μπουγκαινβίλ (νησί)

Το **Μπουγκαινβίλ** () είναι νησί της Παπούα Νέας Γουινέας. Μαζί με άλλα μικρότερα νησιά αποτελεί την αυτόνομη **επαρχία του Μπουγκαινβίλ**. Πρωτεύουσα του νησιού είναι η πόλη Αράουα. Γεωγραφικά ανήκει στα Νησιά του Σολομώντος. Σήμερα η κυβέρνηση του Μπουγκαινβίλ έχει περιορισμένη αυτονομία, ενώ τα αμυντικά και οικονομικά ζητήματα άπτονται στη δικαιοδοσία της κεντρικής κυβέρνησης του Πορτ Μόρεσμπι.

## Επαρχία Μπουγκαινβίλ
Η επαρχία Μπουγκαινβίλ είναι γνωστή και σαν *Επαρχία Βορείου Σολομώντα*, έχει 367.093  κάτοικους, σύμφωνα με την απογραφή του 2024. Περιλαμβάνει τα νησιά *Μπουκαβίλ*, *Μπούκα* κι άλλα μικρότερα.

## Ιστορία
thumb|250px
Το νησί ονομάστηκε έτσι από τον Γάλλο πλοηγό Λουί Αντουάν ντε Μπουγκαινβίλ () (ο οποίος έχει δώσει το όνομα του και στα τροπικά φυτά του γένους μπουκαμβίλια (Bougainvillea). Το 1885 ήρθε απεσταλμένος της γερμανικής κυβέρνησης στην περιοχή που ήταν τμήμα της Γερμανικής Νέας Γουινέας. Η Αυστραλία το κατέλαβε το 1914 και το διαχειρίστηκε από το 1918 έως ότου εισέβαλαν οι Ιάπωνες το 1942 και έπειτα πάλι από το 1945 μέχρι την ανεξαρτησία της Παπούα Νέας Γουινέας το 1975. Το νησί καταλήφθηκε από τις αυστραλιανές, αμερικανικές και ιαπωνικές δυνάμεις στον Β΄ Παγκόσμιο Πόλεμο, αποτελώντας σημαντική βάση για αυτούς. Στις 8 Μαρτίου του 1944 κατά τη διάρκεια του Β΄ Παγκοσμίου Πολέμου, οι αμερικανικές δυνάμεις επιτέθηκαν στα ιαπωνικά στρατεύματα σε μια μάχη που διήρκεσε πέντε ημέρες, και τελείωσε με ιαπωνική υποχώρηση. Το νησί είναι πλούσιο σε χαλκό και χρυσό. Από τη δεκαετία του '70 αναπτύχθηκε ένα αυτονομιστικό κίνημα που τελείωσε το 1997 με μια συμφωνία ειρήνης που οριστικοποιήθηκε το 2000 επιτρέποντας την εγκαθίδρυση μιας αυτόνομης κυβέρνησης της Μπουγκαινβίλ, και με τον όρο στο μέλλον θα αποφασιζόταν με δημοψήφισμα η ανεξαρτησία του νησιού. Το μη δεσμευτικό δημοψήφισμα διεξήχθη το 2019 με τη συντριπτική πλειοψηφία να τάσσεται υπέρ της ανεξαρτησίας.

## Εκλογές
### Πρόσφατες εκλογές (2025)

Γενικές εκλογές διεξήχθησαν στην Αυτόνομη Περιφέρεια του Μπουγκαινβίλ στις 5 Σεπτεμβρίου 2025 για την εκλογή του προέδρου και των μελών της Βουλής των Αντιπροσώπων. Ήταν οι πρώτες εκλογές στο Μπουγκαινβίλ που διεξήχθησαν μέσα σε μία μόνο ημέρα. Συνολικά 46 έδρες διεκδικήθηκαν στη Βουλή των Αντιπροσώπων, μετά την εισαγωγή πέντε μονοεδρικών εκλογικών περιφερειών. Ο εν ενεργεία πρόεδρος Ισμαήλ Τοροάμα επανεξελέγη, συγκεντρώνοντας περισσότερες από 90.000 ψήφους.

### 2005
Οι εκλογές για την πρώτη αυτόνομη κυβέρνηση πραγματοποιήθηκαν τον Μάιο και τον Ιούνιο του 2005. Στις 15 Ιουνίου του 2005 ο Τζόζεφ Καμπούι, εκλέχτηκε πρώτος πρόεδρος και κυβέρνησε έως τον ξαφνικό του θάνατο, τον Ιούνιο του 2008. Στις 25 Ιουλίου του 2005 πέθανε έπειτα από σύντομη ασθένεια ο ηγέτης των επαναστατών, Φράνσις Όνα (Francis Ona). 

### 2008
Στις προεδρικές εκλογές που διεξήχθησαν την περίοδο 8-20 Δεκεμβρίου του 2008, ο Τζέιμς Τάνις εξελέγη πρόεδρος επικρατώντας του Σαμ Ακοϊτάι και 12 ακόμα υποψηφίων. Ο Τάνις ανέλαβε καθήκοντα στις 30 Δεκεμβρίου για την πλήρωση του υπολοίπου της θητείας του Καμπούι (έως το 2010). Η επίσημη ορκωμοσία του έγινε στις 6 Ιανουαρίου του 2009.

## Εκλογές 2010 και 2015
### 2010
Στις προεδρικές εκλογές, που διεξήχθησαν στα πλαίσια των γενικών εκλογών στο νησί, από 6 Μαΐου έως 21 Μαΐου 2010. ο Τάνις, με 15.000 ψήφους ηττήθηκε από τον Τζον Μόμις, ο οποίος εξελέγη πρόεδρος με ποσοστό 52% των ψήφων (γύρω στις 50.000 ψήφους). Ο Μόμις ανέλαβε καθήκοντα στις 15 Ιουνίου 2010.

### 2015
Ο Μόμις επανεξελέγη με ποσοστό 53,3% των ψήφων στις εκλογές που έγιναν στις 11-25 Μαΐου 2015 έπειτα από τον 4ο γύρο αποκλεισμού, με 2ο τον Ισμαήλ Τοροάμα (19,2%), Σαμ Καουόνα (15,5%) και Σαμ Ακοϊτάι (12%).

### 2020

### Δημοψήφισμα ανεξαρτησίας 2019

Το δημοψήφισμα του 2019 ήταν αποτέλεσμα συμφωνίας μεταξύ της Κυβέρνησης της Παπούα Νέας Γουινέας και την Αυτόνομη Κυβέρνηση του Μπουγκαινβίλ. Η επιλογή για ανεξαρτησία υπερψηφίστηκε από το 98,5% των ψηφισάντων.

Καθώς το δημοψήφισμα ήταν μη δεσμευτικό, εναπόκειται στην Παπούα Νέα Γουινέα η τελική απόφαση για εφαρμογή ή μη του αποτελέσματος.

## Παραπομπές


## Βλέπε επίσης
* Βόρειες νήσοι του Σολομώντος

Κατηγορία:Νησιά της Παπούα Νέας Γουινέας
Κατηγορία:Επαρχίες της Παπούα Νέας Γουινέας
Κατηγορία:Γεωγραφία των νήσων Σολομώντα
Κατηγορία:Αυτόνομες διοικητικές διαιρέσεις